संघ लोक सेवा आयोग के 2009 सिविल सेवा परीक्षा मे, रांची के दू छात्रा के सफलता सं खुशी के माहौल अछि। डा. विजय शंकर सहाय के पुत्री ईवा सहाय के टापर्स में तेसर आ लड़की सभहक वर्ग में पहिल स्थान छन्हि। ओम्हर, रांची के तन्वी सुंदरियाल टापर्स लिस्ट में छठम आ लड़की के वर्ग में दोसर स्थान पर छथि। ज्ञातव्य जे मुख्य परीक्षा में देश भरि सं चयनित 875 छात्र-छात्रा मे 15 गोटे झारखंड के छथि। पछिलो बरख, झारखंड के शुभ्रा सक्सेना यूपीएससी में देश भरि में टाप कएने छलीह।
 प्रस्तुतकर्ता कुमार राधारमण पर Wednesday, May 05, 2010 No comments:
प्रस्तुतकर्ता कुमार राधारमण पर Wednesday, May 05, 2010 No comments:
पटना कें ओम साईं इंस्टीट्यूट ऑफ टेक्नोलॉजी मात्र 87 हज़ार रूपया मे इंजीनियरिंग के मान्यताप्राप्त डिग्री उपलब्ध करा रहल अछि। एहि रकम मे, छात्रावास तं अछिए,खेलकूद केर सुविधा सेहो देल जा रहल अछि। ई आर्थिक रूप सं पिछड़ल लोकनिक लेल वरदान छैक।
 (हिंदुस्तान,4. 5. 2010 मे प्रकाशित)
प्रस्तुतकर्ता कुमार राधारमण पर Friday, April 30, 2010 1 comment:
काल्हि पटना मे,उत्तर-पूर्व क्षेत्र के संस्कृत विभाग-विद्या भारती द्वारा संस्कृत चिंतन गोष्ठी आयोजित कएल गेल। उद्घाटन करैत राष्ट्रीय स्वयंसेवक संघ के क्षेत्रीय प्रचारक श्री स्वांतरंजन जी कहलनि जे संस्कृत कें प्रतिएं आचार्यलोकनिक अनुराग आ निष्ठा रहलहि सं संस्कृत आम लोक तक पहुंचत आ ई सर्वजन लेल सुगम भ सकत। हुनकर इहो कहब रहन्हि जे संस्कृत कें मातृभाषा के रूप मे दर्ज कराओल जाए( संभवतः,हुनकर संकेत जनगणना मे भाषा संबंधी कॉलम देया छल)। एही अवसर पर डॉ. मिथिलेश कुमारी आ रमेंद्र राय,संयोजक डॉ. धीरेन्द्र झा आदि कहलनि जे संस्कृत कें विश्वव्यापी बनाएब जरूरी छैक आ इहो जे संस्कृत कें,राष्ट्रोत्थान लेल उपयोगी बनाएब जरूरी छैक। डॉ. वैद्यनाथ मिश्र,डॉ. रामेश्वर धारी सिंह,नंद कुमार झा,जयंत कुमार आ संजय कुमार आदि सेहो अपन विचार रखलनि।
 अनुसूचित जाति-जनजाति कर्मचारी संघ बिहार सरकार सं मांग कएलक अछि कि सर्वोच्च न्यायालय के संविधान पीठक निर्देशानुसार सभ विभाग में प्रोन्नति मे आरक्षण के लाभ देल जाए। संघ के अध्यक्ष आर भारतीय प्रशासनिक सेवा के अधिकारी के. पी. रामय्या कहलनि जे अनुसूचित जाति-जनजाति कें बिहार सरकार के विभिन्न विभाग मे सही प्रतिनिधित्व नहि भेटल छैक। अनुसूचित जाति-जनजाति कें प्रोन्नति में मात्र 5 प्रतिशत आरक्षण कें लाभ मिल सकल छैक। ओ कहलनि जे जं संविधानपीठ के निर्देश पर कार्रवाई नहि कएल गेल तं संघ वैधानिक कार्रवाई करत।
 (हिंदु्स्तान,पटना,28. 4. 2010मे प्रकाशित खबरि पर आधारित)
(हिंदु्स्तान,पटना,28. 4. 2010मे प्रकाशित खबरि पर आधारित)
Subscribe to: Posts (Atom)